CELEX: C2006/294/89
Language: da
Date: 2006-12-02 00:00:00
Title: Sag T-59/02: Dom afsagt af Retten i Første Instans den 27. september 2006 — Archer Daniels Midland mod Kommissionen (Konkurrence — karteller — citronsyre — artikel 81 EF — bøde — artikel 15, stk. 2, i forordning nr. 17 — retningslinjer for beregning af bøder — samarbejdsmeddelelse — retssikkerhedsprincippet og forbuddet mod tilbagevirkende gyldighed — proportionalitetsprincippet — ligebehandling — begrundelsespligt — retten til forsvar)

2.12.2006   
            
            
               DA
            
            
               Den Europæiske Unions Tidende
            
            
               C 294/42
            
         Dom afsagt af Retten i Første Instans den 27. september 2006 — Archer Daniels Midland mod Kommissionen
   (Sag T-59/02) (1)
   
   (Konkurrence - karteller - citronsyre - artikel 81 EF - bøde - artikel 15, stk. 2, i forordning nr. 17 - retningslinjer for beregning af bøder - samarbejdsmeddelelse - retssikkerhedsprincippet og forbuddet mod tilbagevirkende gyldighed - proportionalitetsprincippet - ligebehandling - begrundelsespligt - retten til forsvar)
   (2006/C 294/89)
   Processprog: engelsk
   Parter
   
      Sagsøger: Archer Daniels Midland Co. (Decatur, Illinois, USA) (ved avocat C.O. Lentz samt solicitors L. Martin Alegi, M. Garcia og E. Batchelor)
   
      Sagsøgt: Kommissionen for De Europæiske Fællesskaber (ved P. Oliver, som befuldmægtiget)
   Sagens genstand
   Principalt påstand om annullation af artikel 1 i Kommissionens beslutning 2002/742/EF af 5. december 2001 om en procedure efter EF-traktatens artikel 81 og EØS-aftalens artikel 53 (Sag COMP/E-1/36 604 — Citronsyre) (EFT 2002 L 239, s. 18) for så vidt som den fastslår, at sagsøgeren har tilsidesat artikel 81 EF og EØS-aftalens artikel 53 ved at have deltaget i en begrænsning af kapaciteten på det relevante marked og i at udpege prisførende virksomheder inden for enhver national del af det nævnte marked. Påstand om annullation af samme beslutnings artikel 3 for så vidt som den vedrører sagsøgeren og, subsidiært, påstand om nedsættelse af den bøde, sagsøgeren er blevet pålagt ved denne beslutning.
   Konklusion
   
               1)
            
            
               Artikel 1 i Kommissionens beslutning 2002/742/EF af 5. december 2001 om en procedure efter EF-traktatens artikel 81 og EØS-aftalens artikel 53 (Sag COMP/E-1/36 604 — Citronsyre) annulleres for så vidt som den, sammenholdt med betragtning 158, fastslår, at Archer Daniels Midland Co. har fastfrosset, begrænset og lukket produktionskapacitet for citronsyre.
            
         
               2)
            
            
               Artikel 1 i beslutning 2002/742 annulleres for så vidt som den, sammenholdt med betragtning 158, fastslår, at Archer Daniels Midland Co. har deltaget i at udpege prisførende virksomheder inden for enhver national del af det relevante nationale marked.
            
         
               3)
            
            
               I øvrigt frifindes Kommissionen for De Europæiske Fællesskaber.
            
         
               4)
            
            
               Kommissionen for De Europæiske Fællesskaber betaler en tiendedel af Archer Daniels Midland Co.'s omkostninger.
            
         
               5)
            
            
               Archer Daniels Midland Co. bærer den resterende del af sine omkostninger og betaler Kommissionens omkostninger.
            
         
      (1)  EFT C 144 af 15.6.2002.